b'\n_START_ARTICLE_\nBTU\n_START_PARAGRAPH_\nBTU (Btu) eli brittil\xc3\xa4inen terminen yksikk\xc3\xb6 (British thermal unit) on perinteinen brittil\xc3\xa4inen energian yksikk\xc3\xb6, joka vastaa 1,055\xc2\xa006 kilojoulea. M\xc3\xa4\xc3\xa4ritelm\xc3\xa4n mukaan se vastaa energiam\xc3\xa4\xc3\xa4r\xc3\xa4\xc3\xa4, joka tarvitaan l\xc3\xa4mmitt\xc3\xa4m\xc3\xa4\xc3\xa4n yhden fahrenheit-asteen verran pauna vett\xc3\xa4. Se on k\xc3\xa4yt\xc3\xb6ss\xc3\xa4 edelleen s\xc3\xa4hk\xc3\xb6n- ja l\xc3\xa4mm\xc3\xb6ntuotannossa, sek\xc3\xa4 l\xc3\xa4mmitys- ja ilmastointilaitteissa. Sen k\xc3\xa4ytt\xc3\xb6\xc3\xa4 on korvattu SI-j\xc3\xa4rjestelm\xc3\xa4n yksik\xc3\xb6ill\xc3\xa4 mutta niit\xc3\xa4 k\xc3\xa4ytet\xc3\xa4\xc3\xa4n hyvin usein rinnakkain. Useimmiten yksikk\xc3\xb6\xc3\xa4 k\xc3\xa4ytet\xc3\xa4\xc3\xa4n Kanadan ja Ison-Britannian markkinoille suunnatuissa laitteissa, jonka vuoksi esimerkiksi my\xc3\xb6s muualla myydyiss\xc3\xa4 ilmastointilaitteissa mainitaan sen BTU-arvo. Esimerkiksi 9000\xc2\xa0BTU/h kapasiteetti vastaa jatkuvaa 2,6\xc2\xa0kW tehoa. Arvo kuvaa l\xc3\xa4mm\xc3\xb6nsiirtokapasiteettia, ei laitteen k\xc3\xa4ydess\xc3\xa4\xc3\xa4n kuluttamaa energiaa.'